John Fagerland

John Torgersen FagerlandJohn Torgersen, Valestrand. Folketelling 1910 - digitalarkivet.no (født 8. november 1896 i Valestrand (Sveio), død 24. februar 1975 i Haugesund) var en norsk sjøkaptein og krigsseiler.

Fagerland reiste til sjøs første gang i 1912.  Han seilte  i mange år på skip som tilhørte Haugesundsrederiet Knut Knutsen O.A.S. som styrmann og senere som kaptein.

I april 1916 ble D/S Lisbeth  hvor Fagerland var andrestyrmann, senket av en tysk ubåt mens skipet var på vei fra Rotterdam til England. Etter ni timer i livbåt ble alle reddet av en hollandsk fiskebåt. Han tjenestegjorde deretter i den norske marinen under resten av 1. verdenskrig.

Under 2. verdenskrig var Fagerland kaptein på M/T Kaia Knudsen, kun med et kortere avbrudd fra november 1941 til februar 1942. I alt fraktet M/T Kaia Knudsen 435.818 tonn last og seilte en distanse på 280.510 nautiske mil under krigen. Skipet krysset Atlanterhavet 51 ganger, de fleste turene som "Escort Oiler".M/T Kaia Knudsen- warsailors.com

I april 1941 var M/T Kaia Knudsen og et annet norsk skip del av en konvoi på syv tankskip som hadde kommet inn fra Atlanterhavet, utenfor Milford Haven i Wales. Skipene ble angrepet av to tyske bombefly. Kaia Knudsen ble truffet av to bomber og fikk store skader. Tredjestyrmannen Olav Gerhard Skogseide ble hardt såret og døde dagen etter på sykehuset i MIlford Haven. Flere andre ble skadet. Kaia Knudsen var lastet med 14 000 tonn tungolje som til alt hell ikke ble antent. Det andre norske skipet, M/T Hildefjord, led store tap. Kapteinen, Hans Gullestad, og 28 mann omkom.Nortraships flåte, 1. del 1940–1941, side 189-190, av Jon Rustung Hegland (Dreyers Forlag 1976)Leif M. Bjørkelund: Haugesund-tankere i faresonen - Haugesunds Avis 24.06.2016, besøkt 30.10.2016

I november 1942 deltok M/T Kaia Knudsen i invasjonen i Nord-Afrika.M/T Kaia Knudsen- warsailors.com  I 1949 ledet han bergingen av et engelsk skipsmannskap i Nord-Atlanteren.

Kaptein John Fagerland ble tildelt den britiske orden O.B.E. (Order of the British Empire) og ble også  hedret med Krigsmedaljen og Rederiforbundets gullmedalje.

Referanser

Kilder
 Knut'n nr. 3 - 1973, rederiblad for Knut Knutsen O.A.S., Haugesund
 Informasjon gitt av Fagerlands familie.

Kategori:Norske krigsseilere under andre verdenskrig
Kategori:Norske kapteiner
Kategori:Norske sjøfolk
Kategori:Krigsmedaljen
Kategori:Personer fra Sveio kommune
Kategori:Artikler i sjøfart-prosjektet